NaiveNeuron/SloPal huggingface dataset:
A. Záborská, poslankyňa: (2003-06-19):
Výbor Národnej rady pre zdravotníctvo ako gestorský výbor predkladá túto spoločnú správu Národnej rade Slovenskej republiky. Národná rada svojím uznesením č. 222 z 9. apríla schválila, že prerokuje materiál v druhom čítaní a tento materiál bude pridelený výborom: ústavnoprávnemu výboru, výboru pre hospodárstvo, privatizáciu a podnikanie, výboru pre pôdohospodárstvo, výboru pre životné prostredie a ochranu prírody a Výboru Národnej rady pre zdravotníctvo, ktorý bol určený ako výbor gestorský. Vládny návrh zákona, ktorým sa mení a dopĺňa zákon Národnej rady, bol prerokovaný na 12. schôdzi Národnej rady. Ja som informovala Národnú radu o prerokovaní v gestorskom výbore. Národná rada sa po rozprave uzniesla o prerušení rokovania o vládnom návrhu zákona v druhom čítaní s tým, že o vládnom návrhu zákona budú opätovne rokovať všetky výbory Národnej rady, ktorým bol tento zákon pridelený. Výbor Národnej rady pre životné prostredie a ochranu prírody prerokoval vládny návrh zákona a potvrdil svoje pôvodné stanovisko vyjadrené v uznesení a súhlasil s vládnym návrhom zákona a odporučil ho Národnej rade schváliť v predloženom znení. Ústavnoprávny výbor, Výbor Národnej rady pre hospodárstvo, privatizáciu a podnikanie, Výbor Národnej rady pre pôdohospodárstvo a Výbor Národnej rady pre zdravotníctvo potvrdili svoje pôvodné stanoviská vyjadrené v ich uzneseniach a súhlasili s vládnym návrhom zákona s pripomienkami a odporučili Národnej rade vládny návrh zákona schváliť. Ústavnoprávny výbor Národnej rady a Výbor Národnej rady pre zdravotníctvo ako gestorský výbor sa vyjadrili aj k spoločnej správe výborov Národnej rady (tlač 172a) a odporúčali schváliť vládny návrh zákona, ako je uvedené v tejto tlači. V časti IV máte všetky pozmeňujúce a doplňujúce návrhy k tomuto návrhu zákona. A na záver mi dovoľte, aby som predniesla uznesenie výboru, kde gestorský výbor odporúča Národnej rade schváliť zákon s odporúčanými pozmeňujúcimi a doplňujúcimi návrhmi, a to takto: en bloc schváliť body 1 až 5, 7 až 12, 14 až 18, 19a, 19b, 20 a 21. A en bloc neschváliť body 6 a 13. Zároveň ma poveril, aby som ako spoločná spravodajkyňa predniesla túto správu na plenárnom zasadnutí Národnej rady. Ďakujem pekne.
Figeľ, Ján, podpredseda NR SR (2015-01-30):
Ďakujem pekne. S reakciou, nech sa páči, Jozef Viskupič.
Maďarič, Marek, minister kultúry SR (2016-04-26):
Myslím si, že tu vám poslanec Budaj naozaj veľmi zaujímavo najmä v závere tak politologicky a filozoficky vystupoval, a teda ak sa mu moje vystúpenie zdalo osobné, tak sa mu ospravedlňujem, ja si myslím, že som reagoval, povedal by som, v podobnom duchu, a ak opozícia moje vystúpenie po tom, čo vy tu predvádzate, hodnotila ako nejaké osobné, tak nehnevajte sa, tak ja už potom neviem, kde si chceme, ak nie v parlamente, vymieňať názory, aj sa, samozrejme, nejakým spôsobom hodnotiť aj politicky. Nič som nevidel na svojom vystúpení nejaké drzé, arogantné, vulgárne, bola to podľa mňa zaujímavá polemika s tým názorom, ktorý tu vyslovil pán Budaj. No tak neviem, čo vy by ste ako očakávali od nás tuná, len počúvať, počúvať, počúvať a so sklopenými ušami prikyvovať, no tak to, páni, nie. Myslím si, že pán Budaj veľmi dobre rozumie, akú polemiku politickú som s jeho názorom vyslovil, a myslím si, že bude nad tým trochu aj rozmýšľať, a osobný som rozhodne byť nechcel. Ďakujem. (Potlesk.)
Jurinová, Erika, podpredsedníčka NR SR (2015-05-29):
Pokračujte, pán poslanec.
Figeľ, Ján, podpredseda NR SR (2014-09-11):
Otváram všeobecnú rozpravu. Dostal som do nej jednu písomnú prihlášku od Miroslava Kadúca z hnutia OĽaNO. (Reakcia z pléna.) Tu nie je prítomný. Tak otváram teraz ústnu časť rozpravy. Pýtam sa, či sa niekto hlási do rozpravy ústne. Nie je tomu tak. Zároveň uzatváram týmto rozpravu. Páni, chcete sa ešte k niečomu vyjadriť? Ďakujem pekne. Prerušujem rokovanie o tomto bode programu. A budeme pokračovať prvým čítaním o vládnom návrhu zákona o spotrebiteľskom rozhodcovskom konaní a o zmene a doplnení niektorých zákonov . Tento vládny návrh zákona je pod tlačou 1127 a návrh na jeho pridelenie na prerokovanie do výborov je v rozhodnutí č. 1145. Teraz znovu odovzdávam slovo pánovi ministrovi spravodlivosti Borecovi, aby vládny návrh zákona uviedol, Nech sa páči.
Jahnátek, Ľubomír, poslanec NR SR (2011-04-06):
Pán predsedajúci, ja vo svojej záverečnej veci som zdôraznil, že chcem hovoriť o spôsoboch, prečo sa rozhodlo o privatizácii. A používam názorné príklady, prečo tento proces vôbec nastal. Neviem, v čom je problém.
Laššáková, Jana, podpredsedníčka NR SR (2014-11-10):
Poprosila som vás, aby ste skutočne hovorili k téme, ktorá je predmetom rokovania, a nečítali tu facebookové správy.
M. Číž, podpredseda NR SR: (2007-11-29):
Teraz má slovo pán poslanec Galbavý.
Čepček, Martin, poslanec NR SR (2022-12-01):
Ďakujem pekne, pán podpredseda. Ja chcem poslancov Národnej rady poprosiť o podporu tohto zákona. Ďakujem.
Glenda, Tibor, poslanec NR SR (2014-12-04):
Ďakujem pekne za slovo. Vážený pán predseda, v rozprave nevystúpil žiaden poslanec. Procedurálne návrhy neboli podané, preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kadúc, Miroslav, poslanec NR SR (2012-06-22):
Ďakujem za slovo. Ja si len dovolím prečítať § 66 ods. 4: „Predseda Národnej rady zvolá poslanecké grémium podľa potreby alebo na žiadosť aspoň dvoch poslaneckých klubov. V tomto prípade ho zvolá bezodkladne.“ To neznamená, keď bude čas. Bezodkladne. Okamžite. (Potlesk.)
Kvorka, Ján, poslanec NR SR (2017-11-29):
Ďakujem, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2018-02-06):
Vážené panie poslankyne, vážení páni poslanci, pokračujeme v rokovaní. Poprosím povereného overovateľa, aby oznámil výsledky tajného hlasovania, a to najskôr o návrhu na voľbu na člena Rady pre vysielanie a retransmisiu (tlač 841).
Šudík, Tomáš, poslanec NR SR (2020-04-29):
Ďakujem za slovo. Ja s vami, pán Tomáš, určite súhlasiť nemôžem v rámci sociálnej oblasti, čo ste spomínali. Ja som túto tému komunikoval aj s mojimi kolegami v sociálnej oblasti, ktorí práve toto programové vyhlásenie chválili, a sú to odborníci, ktorí denno-denne pracujú v sociálnej oblasti, v charitách, kde denne pomáhajú ľuďom. Oni to, oni hovorili, že je to super programové vyhlásenie, lebo tam sú reálne skutky a vlastne možnosti, ako ľuďom pomáhať. Nie je to iba o nejakých fabuláciách a filozofii. Sú tam konkrétne veci, na čo sa môžu títo ľudia spoľahnúť. Takže neviem, s kým ste komunikovali vy. A to, či podporiť, či nepodporiť toto programové vyhlásenie, nuž to je len výdobytok demokracie a možnosť podporiť či nepodporiť. Ďakujem krásne.
Paška, Pavol, predseda NR SR (2014-01-31):
Chcete reagovať, pán poslanec? Nech sa páči.
Vaňová, Jarmila, poslankyňa NR SR (2021-10-20):
Poprosím, pán predseda, nefungovalo mi zariadenie, chcela som hlasovať za.
Jarjabek, Dušan, poslanec NR SR (2011-09-14):
Pán minister, ja vás tiež prekvapím, vôbec ste nás neprekvapili. Ja chápem vystúpenia ministrov ako ukázanie istej jednoty, všetci ministri takto vystupujú a sú tu na to, aby, samozrejme, po hlasovaní pani premiérke zablahoželali veľmi úprimne, že teda vydržala tento náročný večer. A najviac sa teším, keď ju bude objímať Mikuláš Dzurinda a bude jej hovoriť: Tak vidíš, podržali sme ťa a veľa šťastia a veľa zdravia do budúcnosti. A Ivan Mikloš sa určite pridá. Ďakujem za pozornosť.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 131 poslancov, za 82, proti 7, zdržalo sa 42. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Grendel, Gábor, podpredseda NR SR (2020-12-03):
Ešte raz, pán poslanec, navrhujete zvolávať grémium? (Reakcia z pléna.) Ale nemám informáciu o tom, že by prísľub pána predsedu Národnej rady sa vzťahoval na zaraďovanie bodov. Na zvolávanie grémia takú informáciu mám, ale na zaradenie bodov, mrzí ma to, ale ja takúto informáciu nemám, pán poslanec. Takže, ak je to v mene troch poslaneckých klubov, prosím, aby prišiel niekto z poslaneckého klubu najlepšie predseda poslaneckého klubu SME RODINA a potvrdil, že je to naozaj v mene troch poslaneckých klubov. Momentálne nikto taký v sále sa nenachádza. (Reakcia z pléna.) Ja pokiaľ, čo ja mám informáciu, týkalo sa to zvolávania grémia. Takúto informáciu nemám. Predpokladám, že ak je taký prísľub, nie je problém zabezpečiť niekoho z poslaneckého klubu SME RODINA, ktorý potvrdí túto informáciu a bez problémov potom. Áno, dajte slovo ešte, prosím, pánovi Podmanickému.
P. Paška, predseda NR SR: (2008-05-20):
Pán poslanec Kvorka, faktická.
Bublavý, Dušan, poslanec NR SR (2017-03-23):
Kolegyne, kolegovia, mnohé obce nemajú spoločný vodovod, ale majú svoju vodu, alebo len obecný vodovod. Čiže nie vodárenská spoločnosť. Čiže preto treba monitorovať vodu.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 141, za 88, proti 12, zdržalo sa 38, 3 nehlasovali. Uvedený návrh sme schválili.
Laurenčík, Milan, podpredseda NR SR (2021-10-22):
Ďalšiu faktickú poznámku má pani poslankyňa Zita Pleštinská, nech sa páči.
Šeliga, Juraj, podpredseda NR SR (2020-09-23):
Pán spravodajca, chcete vystúpiť? Nech sa páči. (Reakcia spravodajcu.) Aha, dobre. Tak jediný do rozpravy bol prihlásený pán poslanec Ferenčák, preto vyhlasujem rozpravu za skončenú. Chcete vy ešte raz zaujať stanovisko, pán navrhovateľ? Ešte raz, nech sa páči.
Pellegrini, Peter, predseda NR SR (2023-12-06):
Pán poslanec, chcem vám len pripomenúť, že na organizovanie minúty ticha máme grémium, kde to vždy riešime a minúta ticha v tomto parlamente je len po dohode z grémia. Ale, samozrejme, dám o tom vašom návrhu, keďže spĺňa všetky náležitosti, aj hlasovať, keďže ste to navrhli ako samostatný bod schôdze. Vážené panie poslankyne, vážení páni poslanci, ešte pred tým, ako budeme hlasovať o týchto návrhoch, chcem sa spýtať, či má niekto ešte nejaké návrhy. Neobdržal som žiadne písomné návrhy. Pán poslanec Hlina, ale len ak máte procedurálny návrh. Tak sa prihláste s procedurálnym návrhom. Nech sa páči, teraz sa ešte môžte prihlásiť s procedurálnym návrhom. Opakujem ale, že ho musíte mať pripravený písomne a hneď po jeho prednesení mi ho aj doručiť, takže... (Reakcie z pléna.) Nedajú sa teraz ešte, ale to v procedúre schôdze ešte môže. Nech sa páči, pán poslanec.
Žiga, Peter, podpredseda NR SR (2024-10-23):
Budeme pokračovať za minútu. (Krátka prestávka.)
Paška, Pavol, predseda NR SR (2013-05-16):
Pán spravodajca, len pre poriadok. Pán Osuský vám predložil oficiálne návrh na vrátenie alebo rokovanie o pozmeňujúcich návrhoch? Nie. To len, dobre, takže budeme teraz hlasovať, aby sme prerokovali zákon v treťom čítaní ihneď. (Hlasovanie.) 85 prítomných, 81 za, 1 proti, 3 sa zdržali. Sme v treťom čítaní . Otváram tretie čítanie. Nemám prihlášku do rozpravy. Vyhlasujem ju za skončenú. A záverečné hlasovanie, pán spravodajca.
Hrnčiar, Andrej, podpredseda NR SR (2017-09-13):
Pán poslanec Mizík.
Žitňanská, Lucia, poslankyňa NR SR (2014-12-03):
... ako verejný register konečných užívateľov vyžaduje aj komunikáciu s európskymi inštitúciami, ak ho má viesť Národná banka Slovenska, to je skutočnosť, na ktorú musíme reflektovať, a preto by sme neboli radi, keby táto téma skončila dnes. Preto si dovoľujem navrhnúť uznesenie v mene mojom aj kolegu Beblavého k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 1317, v znení: Národná rada žiada vládu Slovenskej republiky v súčinnosti s poslancami Národnej rady Slovenskej republiky a Národnou bankou Slovenska pripraviť návrh zákona, ktorým sa vytvorí verejný register užívateľov konečných výhod s cieľom dosiahnuť efektívnejšie a transparentné nakladanie s verejnými prostriedkami pri verejnom obstarávaní a nakladaní so štátnymi aktívami, majetkom štátu a majetkom územnej samosprávy a súčasne minimalizovať priestor na súvisiace negatívne spoločenské javy. Register bude založený na princípoch odkrývania konečného užívateľa (nielen formálneho majiteľa), riešenia narábania s verejnými prostriedkami plošne, zabezpečenia verejnej kontroly a vymáhateľnosti. Termín: prvý štvrťrok 2015. Chcem vás požiadať o podporu tohto návrhu uznesenia, a to preto, aby téma schránkových firiem neskončila dnes polovičatým riešením, ale aby téma schránkových firiem skončila o možno pár mesiacov, ale s naozajstným transparentným riešením, aby sme sa k téme schránkových firiem nemuseli v budúcnosti opakovane vracať. Ďakujem veľmi pekne.
P. Paška, predseda NR SR: (2007-12-04):
(Hlasovanie.) 147 prítomných, 56 za, 65 proti, 24 sa zdržalo, 2 nehlasovali. Návrh sme neprijali.
Danko, Andrej, predseda NR SR (2019-09-19):
Ďakujem. Pýtam sa, či sa chce ešte prihlásiť niekto do rozpravy ústne. Ak nie, vyhlasujem možnosť prihlásenia za skončenú a súčasne vyhlasujem všeobecnú rozpravu za skončenú. Chce sa ešte vyjadriť pán navrhovateľ? Pani spravodajkyňa? Nie. Prerušujem rokovanie o tomto bode programu. Chcem vás, vážení páni poslanci a pani poslankyne, upozorniť, že zajtra 20. septembra 2019 o 9.00 hod. budeme pokračovať rokovaním zlúčenou rozpravou o bode 72, tlač 1626, a bode 113, tlač 1464, o náhradnom výživnom. Ďakujem. (Prerušenie rokovania o 19.01 hodine.)
Laššáková, Jana, podpredsedníčka NR SR (2013-05-28):
Dobre. Ďakujem pekne predsedovi Rady pre vysielanie a retransmisiu za zaujatie stanoviska a prerušujem rokovanie o tomto bode programu. A teraz pristúpime k rokovaniu o Výročnej správe Slovenského pozemkového fondu a rok 2012 . Správa má parlamentnú tlač 464. Informácia výborov je pod tlačou 464a. Poprosím generálnu riaditeľku fondu Gabrielu Matečnú, aby správu uviedla. Dobrý. Nech sa páči, pani generálna riaditeľka. Zložte sa a uveďte nám správu. Takže nech sa páči, pani generálna riaditeľka, máte slovo.
Grendel, Gábor, podpredseda NR SR (2022-05-20):
Spravodajkyňu určil navrhnutý gestorský výbor pre sociálne veci. Ide o pani poslankyňu Katarínu Hatrákovú, ktorá nám prednesie informáciu z rokovania tohto gestorského výboru, resp. to bude iná poverená poslankyňa z tohto výboru, ako som bol informovaný. Takže spravodajkyňou k tomuto bodu bude pani poslankyňa Mária Šofranko, nech sa páči, pani poslankyňa, máte slovo.
Zmajkovičová, Renáta, podpredsedníčka NR SR (2012-12-13):
Pán minister bude reagovať z miesta na faktické poznámky.
Hort, Milan, podpredseda NR SR (2011-03-29):
S faktickými poznámkami na vystúpenie pána poslanca Poliačika sa prihlásili páni poslanci Viskupič, Ondruš, Podmanický, Maďarič, Jasaň, Kolesík, Čaplovič, Jarjabek, Martinák, Číž. Uzatváram možnosť prihlásiť sa s faktickou poznámkou. Celkom deväť reagujúcich. Pán poslanec Viskupič ako prvý, nech sa páči.
Blanár, Juraj, podpredseda NR SR (2023-05-18):
Pán poslanec Taraba s faktickou poznámkou.
Zmajkovičová, Renáta, podpredsedníčka NR SR (2013-03-13):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi, nech sa páči.
Hrnčiar, Andrej, podpredseda NR SR (2019-06-24):
Pani poslankyňa Grausová. (Reakcia z pléna.) Poprosím zapnúť pani poslankyňu Grausovú. Nech sa páči. (Reakcia z pléna.)
P. Paška, predseda NR SR: (2008-11-04):
Otváram rozpravu. Pýtam sa, mám do rozpravy písomne, pán poslanec Brocka, to je k tomuto bodu alebo až v prvom čítaní k tomuto? Pán poslanec Brocka za Kresťanskodemokratické hnutie. Nech sa páči.
Zmajkovičová, Renáta, podpredsedníčka NR SR (2012-12-13):
S faktickými poznámkami: pani poslankyňa Nachtmannová, Martvoň, Kuffa, Bagačka. Uzatváram možnosť prihlásiť sa s faktickou poznámkou. Pani poslankyňa Nachtmannová
B. Bugár, podpredseda NR SR: (2004-09-08):
Pani poslankyňa, nech sa páči, máte slovo. D. Bollová, poslankyňa: Ďakujem pekne za slovo, pán podpredseda. Vážený pán predkladateľ, kolegyne, kolegovia, dovoľte mi, aby som povedala niekoľko slov k predkladanému návrhu. I keď nie je dokonalý, pretože nezvažuje všetky eventuality a všetky možnosti následkov prijatia tohto zákona, berieme do úvahy a ceníme si, že ochraňuje ľudský život, život dieťaťa. To, čo by som mohla hovoriť ako o nedostatkoch, je. Po prvé, myslíme si, že určitému druhu matiek, ktoré, ja vyslovujem tak trošku v úvodzovkách, bude tento návrh nahrávať ich nezodpovednosti. Po druhé, už to tu bolo spomenuté pri prerokúvaní zákona o rodine, že sa nepýtame sploditeľa toho dieťaťa, otca, či bude súhlasiť s anonymným pôrodom, respektíve s odložením dieťaťa, ale dávame možnosť tak ako tá matka v Trnave, o ktorej hovoril pán poslanec Brocka, dávame možnosť dieťaťu, aby zostalo živé. A to je pravdepodobne asi najväčšia snaha tohto predloženého návrhu a podľa nás aj najkrajšia. Preto, ak dovolíte, vážený pán predkladateľ, ak sa vás to nedotkne, aj klub poslancov za Komunistickú stranu Slovenska tento návrh podporí. Ďakujem.
Podmanický, Ján, poslanec NR SR (2012-06-20):
Ja chcem poďakovať pánovi poslancovi a žilinskému županovi Jurajovi Blanárovi za predloženie tohto pozmeňovacieho návrhu, lebo efektívne rieši problém, ktorý si uvedomujú aj mnohí opoziční poslanci. Chcem len do kontextu pripomenúť bombastickú tlačovku spred niekoľkých dní pána župana Freša, ktorý takisto ako župan vidí neudržateľnosť tej novely, ktorá nadobudla účinnosť v marci tohto roka, a pána poslanca Novotného. Čiže aj samotní poslanci z opozície vidia, že s úhradami, tak ako boli nastavené, teda podmienka minimálne 50 % ekonomických prevádzkových nákladov by celý systém krachol, bol by neudržateľný a jednoducho bol zlý. Uvedomuje si to aj samotná opozícia, o to viac sa čudujem, že niektorí poslanci KDH, ktorí by mali byť, ktorým by mala byť sociálna náuka cirkvi blízka – solidarita s tými najchudobnejšími a najslabšími, že sa stavajú za obhajobu tohto tvrdého neoliberálneho princípu, ktorý bol zavedený v marci tohto roka pánom ministrom Mihálom. Ja chcem zároveň vyzvať kolegov, aby sme podporili tento pozmeňovací návrh, ktorý, ktorý rieši problém, ktorý vznikol, nie jeho odsúvaním, ako to navrhuje pán poslanec Frešo, pán poslanec Novotný, a rieši ho zrušením toho princípu viazania samosprávy a otvára možnosť samospráve, aby samospráva všeobecne záväzným nariadením rozhodla o výške ekonomicky oprávnených nákladov, ktoré bude klient alebo z akej, akú výšku bude platiť klient. Myslím si, že tento návrh, ktorý predložil pán poslanec Blanár rieši túto situáciu komplexne. Návrh pána poslanca Novotného a Freša je len odkladaním problému do budúcnosti.
J. Halecký, poslanec: (2007-05-15):
Čo sa týka novelizácie Zákonníka, je potrebné podotknúť, že nie je jednoznačná záležitosť, pretože aj o faktore, ktorý sa uvádza, výkonnosti ekonomiky, že rastie a že je to zásluhou Zákonníka práce, myslím si, každý vie, že je to asi zložitejšia vec. A pokiaľ by tento faktor sme považovali za dominantný, ukáže asi až čas a prax, či skutočne tomu tak bolo, že táto novelizácia zákona, Zákonníka práce, povedie po určitom čase k poklesu hospodárskeho rastu. Momentálne ešte je tento rast. A myslím si, že hospodársky rast má minimálne desiatky až stovky faktorov, ktoré ho podmieňujú.
Frešo, Pavol, poslanec NR SR (2014-07-08):
Ďakujem veľmi pekne. Pán poslanec, ja by som rád opravil jedno z tých tvrdení, čo ste povedali, že do dneška rána sa snažili pretlačiť tento biznis alebo tento zákon. No, to nie je celkom pravda, lebo zákon je stále na stole a keby teraz bola ukončená rozprava, tak o ňom hlasujeme. Skrátka zákon na biznis s vodou SMER stále tlačí ďalej, len rozpráva o tom, že niekedy prinesie ústavnú zmenu, možno potom, snáď. Poctivé by bolo tento zákon stiahnuť, prepracovať a dať do takej podoby, aby sa SMER pod neho vedel podpísať. A tu je práve ten obrovský tlak lobistov, ktorý znemožňuje, aby vláda tento návrh zákona stiahla. To znamená, že nechováme sa štandardne, že vláda nestiahne návrh zákona, s ktorým nesúhlasí od dnešného rána, ale chováme sa tak, že žiada, aby ho, cez tento parlament tento zákon prešiel a potom sa, neskôr, uvidí, ako sa bude obchodovať s vodou ďalej. A ešte k tomu samotnému jadru toho obchodu. No tak prichytili sme SMER pri úplnej klasike ako pri emisiách. Rozdať rýchlo povolenky a potom tvrdiť, že sa už nedá urobiť nič iné len obchodovať s tými subjektami, ktoré povolenky majú. Je to scenár, ktorý sa tu opakuje od prvej Ficovej vlády, cez emisie až cez obchod s drevom, až proste po obchod s vodou. To znamená, narýchlo rozdať povolenky za zlomok ceny. A to, že sme predstavili alternatívny koncept a že o ňom, jemu všetci rozumieme, tak ako napríklad v Nórsku alebo niekde inde, kde sa štát stará o svoje nerastné bohatstvo, a kde navrhujeme, že ak teda máme nejaký prebytok, tak ho v aukcii predajme, no, samozrejme, že nič podobné v zákone nie je. Narýchlo rozdané povolenky, to je celé, o čom je tento zákon. A mám veľkú obavu, že celá záležitosť ohľadne ústavy, samozrejme, padne, akonáhle sa tento zákon schváli. Takže jediné poctivé riešenie je stiahnuť návrh zákona a priniesť taký, ktorý biznis s povolenkami na vodu jednoducho zruší, a nie zavedie tak ako teraz.
Tomáš, Erik, poslanec NR SR (2017-12-21):
(Chýba začiatok zvukového záznamu.) ... stal populizmom bolo to, čo z platby vo výške maximálne 30 eur počas doplnkových ordinačných hodín urobila opozícia. A vy dobre viete, že je to číry populizmus. Toto opatrenie, podľa môjho skromného názoru, malo pomôcť predovšetkým pravicovým voličom. Tým voličom, ktorí na to majú, aby sa objednali u lekára v doplnkových ordinačných hodinách. Samozrejme, aj ľavicovým voličom, lebo v takomto prípade by sa uvoľnili štandardné ordinačné hodiny pre nich. A keď hovoríte o tom vysvetľovaní, tak to som fakt zvedavý, ako vy budete vysvetľovať svojim pravicovým voličom, ktorí by podľa mňa toto opatrenie privítali, ako vy budete týmto svojim pravicovým voličom vysvetľovať, keď sa napokon toto opatrenie zruší.
Sulík, Richard, predseda NR SR (2010-11-04):
Ďakujem. Dávam, dávam slovo predsedovi gestorského výboru, Jozefovi Kollárovi. Nech sa páči.
D. Lipšic, podpredseda vlády a minister spravodlivosti SR: (2003-05-20):
Cieľom novely nie je smerovať k úplnej kontradiktórnosti, ale skĺbiť jednotlivé prvky konania, ktoré vzájomne a vyvážene rešpektujú práva a povinnosti účastníkov konania a súdu. Pred 2 rokmi parlament urobil prvý polkrok ku kontradiktórnosti civilného konania, dnes sa ten polkrok dopĺňa a dokončuje. Predložený návrh novely zákona o. i. nanovo upravuje postup pri uplatňovaní námietok zaujatosti v rámci občianskeho súdneho konania a obmedzuje konanie tých účastníkov konania, ktorí zneužívajú inštitút námietok zaujatosti ako obštrukčný nástroj na zdržiavanie konania. Návrh novely odlišuje podania, ktoré by mohli byť podľa svojho obsahu návrhom na začatie konania, a ostatné podania a upravuje postup súdu pri rozhodovaní o takýchto návrhoch. Návrh novely zároveň rieši situáciu a postup súdu, keď sa dieťa ocitne bez akejkoľvek starostlivosti alebo ak je jeho život alebo priaznivý vývoj ohrozený alebo vážne narušený, pretože v dôsledku vypustenia ustanovenia § 46 zákona o rodine sa okresným úradom odobralo oprávnenie rozhodovať predbežným opatrením v prípadoch, o ktorých mohol rozhodovať výlučne súd. Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov. Ako som spomenul v úvode, jedným zo základných cieľov vlády v oblasti justície je snaha skrátiť súdne konanie. Je to problém, ktorý trvá na Slovensku už dlhé roky. Je pravdou, že aj pokiaľ sa občan domôže svojho práva na súde, ale je to tak o 3, 4, 5 rokov, tak často už rozhodnutie súdu pre jeho život nemá reálny význam. Aj preto musí byť snaha skrátiť súdne konanie prioritou vlády v oblasti justície. Skrátiť a zefektívniť súdne konanie nie je možné jedným zákonom. Nie je to ako šibnutie čarovného prútika, ktorý vyrieši problém prieťahov v súdnom konaní. Je to možné urobiť len komplexom opatrení. A práve novela Občianskeho súdneho poriadku je jedným zo základných prvkov tohto komplexu, tej mozaiky, ktorá potom vo svojom súhrne umožní, aby konanie našich súdov bolo efektívnejšie, neformálnejšie, aby neprichádzalo k prieťahom v súdnom konaní. Z týchto dôvodov si vás, vážené pani poslankyne, vážení páni poslanci, dovoľujem požiadať o podporu návrhu novely Občianskeho súdneho poriadku a o jej posunutie do druhého čítania. Ďakujem za pozornosť. P. Rusko, podpredseda NR SR: Ďakujem pekne pánovi podpredsedovi vlády. Dávam slovo spravodajcovi, ktorého určil navrhnutý gestorský výbor, a prosím pána poslanca Petra Miššíka o slovo.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za 122, proti žiadny, zdržali sa 15. Konštatujem, že sme schválili uznesenie Národnej rady k návrhu účtovnej závierky Sociálnej poisťovne. Nasleduje hlasovanie o druhom čítaní o návrhu poslankýň Krištúfkovej, Zemanovej a pani poslankyne Hatrákovej na vydanie zákona, ktorým sa mení zákon č. 461/2003 Z. z. o sociálnom poistení, tlač 157, bod 70 schváleného programu. Dávam slovo spoločnému spravodajcovi z výboru pre sociálne veci poslancovi Jánovi Kerekrétimu, aby hlasovanie uvádzal. (Hlasovanie o návrhu poslankýň Národnej rady Slovenskej republiky Petry Krištúfkovej, Anny Zemanovej a Kataríny Hatrákovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 157.)
Antošová, Eva, poslankyňa NR SR (2018-05-24):
Ďakujem pekne za slovo. Vážená pani ministerka, dúfam aj ja teda, že ma počúvate, lebo vám chcem povedať, nič si nerobte ani z poslankyne Remišovej, lebo tá má pomýlené aj volebné obdobie a, prepáčte, ani nevie, že Slovenská národná strana je vo vláde dva roky. Takisto si nič nerobte z pani Zemanovej, lebo ona hovorí, že nie je sudca, ale stále súdi. Kto robí, tak robí aj chyby, to je úplne normálne a samozrejmé. Ale ja si vážim, že akonáhle pani ministerka sa dozvedela o chybách, ktoré nastali v agrorezorte, podala trestné oznámenie a ďalšie teda dôsledky vyvodila voči zodpovedným pracovníkom. Ja mám svoju skúsenosť, a to ako nielen poslankyňa v tomto parlamente, ale ako aj členka výboru pre pôdohospodárstvo s prácou pani ministerky a som svedkom toho, že je otvorená akejkoľvek komunikácii, akejkoľvek diskusii so všetkými subjektami, či je to už vidiecka platforma, mladí farmári, SPPK a ďalšími, vinári, ovocinári a tak ďalej. Ja som hľadala teraz zápisnicu z 15. 5., to bola, to bolo stretnutie poslaneckého klubu, pani ministerky, zástupcov ministerstva. Na budúci týždeň pokračuje toto rokovanie, nie je to prvé ani posledné, kde sa zúčastnili Združenie vlastníkov pôdy a rodinných firiem, fariem Slovenska, Združenie mladých farmárov na Slovensku, neviem, či dobre prečítam Élő vidék – Živý vidiek, toto neviem po maďarsky prečítať, prepáčte, zástupcovia Vidieckej platformy a tak ďalej. Prosím vás, nie je pravda, že sa pani ministerka uzatvára pred nejakou komunikáciou. Neviem, kto je na balkóne, možno práve tí, čo sa k nej nedostali, ja verím pevne, že aj toto stretnutie bude môcť absolvovať v plnom zdraví a určite sa pokročí ďalej. Ďalej by som chcela ešte v rýchlosti povedať, že tiež si veľmi vážim, a pozor, to nie je len teraz, ponuka od pani ministerky, ale aj od generál... (Prerušenie vystúpenia časomerom.)
Jurinová, Erika, podpredsedníčka NR SR (2013-10-18):
Pán poslanec Simon.
Danko, Andrej, podpredseda NR SR (2024-09-26):
Prosím, kľud, pán Matovič.
V. Veteška, podpredseda NR SR: (2005-05-26):
Ako prvý – pán poslanec Fajnor. K. Fajnor, poslanec: Ďakujem veľmi pekne, pán predsedajúci. Ja by som chcel len povedať, že absolútne ani bývalému režimu nešlo o žiadne nuly, tam bol človek človekom a faktom je aj to, že pán Langoš pracoval v Slovenskej akadémii vied. Ktorý komunista katolík, komunista luterán alebo komunista iný ho tam dostal? Veď mnoho detí komunistov sa nedostalo pracovať na Slovenskú akadémiu vied s vyššími titulmi, ako mal pán Langoš. Ja som totižto od pána Langoša nečítal žiadnu vedeckú prácu vtedy, nijaké vedecké publikácie nie. Proste skončil vysokú školu ako desaťtisíce a stotisíce iných. Takže pochváľme ten bývalý režim...
Kočiš, Eduard, poslanec NR SR (2022-09-29):
Veľmi pekne ďakujem za slovo, pán predsedajúci. Aj keby sám Igor Matovič podal návrh na odvolanie samého seba, tak vôbec sa na to nebudem pozerať ako na niečo, že sa s niekým spikol alebo s niekým rokoval, alebo, nedajbože, sa už sám zbláznil. Jednoducho vždy by som hlasoval za jeho odvolanie, pretože môj názor a názor mojich kolegov je dlhotrvajúci a od samého začiatku jasný. Igor Matovič nie je spôsobilý viesť vládu Slovenskej republiky, čo už dokázal. Igor Matovič nie je schopný viesť Ministerstvo financií Slovenskej republiky, čo už dokázal tiež. Igor Matovič nie je schopný a nemá ani morálne, ani vedomostné, ani osobnostné, ani žiadne iné predpoklady, aby vykonával akúkoľvek inú funkciu v rámci legislatívy alebo v rámci zboru vlády, alebo povereníkov vlády v tomto prípade, pretože je len takým povereníkom vlády Eduarda Hegera. Ak sa budeme aj naďalej baviť o tom, že príde, dve hodiny nám tu zase bude vyplakávať, ako mu nikto nerozumie, ako je každý proti nemu, ako sú všetci ľudia na Slovensku voči nemu zaujatí, a on chce iba dobre, tak ja sa už naozaj musím pýtať, buď je 90 %, alebo už 95 % ľudí, ktorí nie sú spokojní s jeho fungovaním ako premiéra alebo ministra financií, nenormálnych, a tých 5% je úplne normálnych alebo je celá situácia zmenená. Ak už ľudia, ktorí sú naľavo a napravo v rámci politického spektra, majú jeden ujednotený názor, že tento človek nie je schopný viesť a vykonávať tak dôležitú funkciu, ako je minister vlády alebo predtým premiér vlády, tak jednoducho ja sa už pýtam, prečo to tento človek nechce pochopiť. Veď tu naozaj nejde o nejakú osobnú alebo osobnostnú rovinu. Tento človek bol raz volený do funkcie, a ak sám vidí a tuší, jednoducho že túto funkciu nezvláda, má s nejakým, s nejakým, nejakým šarmom dokonca odísť. Ale on to jednoducho nedokáže. Ďakujem pekne.
Klus, Martin, podpredseda NR SR (2019-10-24):
Ďakujem, prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Kataríny Cséfalvayovej, Martina Fedora a Mareka Krajčího na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov . Návrh zákona je pod tlačou 1707. Návrh na jeho pridelenie na prerokovanie výborom je v rozhodnutí č. 1807. Dávam slovo poslankyni Kataríne Cséfalvayovej, aby návrh zákona uviedla.
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 143 prítomných, 78 za návrh, 36 proti, 29 sa zdržalo. Návrh sme schválili.
Blanár, Juraj, podpredseda NR SR (2020-11-03):
Ďalší – pán poslanec Pollák s faktickou poznámkou. Nech sa páči.
P. Paška, predseda NR SR: (2010-02-04):
(Hlasovanie.) 129 prítomných, 118 za, 11 sa zdržalo. Tento návrh sme schválili. Ešte vás poprosím, pán poslanec, aby ste uviedli aj hlasovanie o návrhu pána poslanca Vladimíra Palka, ktorý navrhuje vydanie zákona, ktorým sa dopĺňa zákon č. 300 Trestný zákon. Je to tlač 1360. (Hlasovanie o n ávrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov.)
Pellegrini, Peter, predseda NR SR (2015-10-06):
Vážené panie poslankyne, vážení páni poslanci, budeme pokračovať hlasovaním. Ešte predtým, ako spustíme procedúru hlasovania, pán poslanec Lipšic s procedurálnym návrhom, nech sa páči.
Šimko, Igor, poslanec NR SR (2024-04-18):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. A, pardon, otvorte, prosím, rozpravu v treťom čítaní. Prepáč.
Pčolinský, Peter, podpredseda NR SR (2023-06-27):
Ďakujem a chcem tiež poprosiť pána poslanca Stančíka, aby si odstránil nálepky z toho mikrofónu, toto nie je detská izba, aby ste si tu nálepky lepili. S ďalšou faktickou pán poslanec Taraba.
Bugár, Béla, podpredseda NR SR (2016-11-22):
Ďakujem za slovo. Pán poslanec Matovič, no, treba si spomenúť na to, ako vznikol ten zákon, ktorý už od roku 2008 vždy musíme takýmto spôsobom zmraziť. No tak, že váš vtedajší šéf, vy ste išli na kandidátke SaS, navrhol to riešenie, za ktoré ste hlasovali aj vy, hlasovali sme všetci, musím to tak povedať. Takže teraz tu nekážte tú vodu, keď pijete víno. Viete, ak niekto klame, tak to ste vy. Hovoríte, že bola tu tichá dohoda. To ste si vymysleli. Možnože ste mali nejaký zlý deň, možnože zlú noc, neviem, čo ste robili, ale tie vaše výmysly, však to až bolí, keď človek si na to trošku, teda si dá chvíľku a začne porozmýšľať. To sa nedá. Ak niekto klame, tak to ste vy. Pamätáte sa na to, keď ste hovorili, že vám ponúkli 20 mil. za to, že padne vláda Ivety Radičovej? A rok na to padla. Pamätáte sa na to? (Reakcia z pléna.) No nemusíte mi kričať, však budete môcť reagovať. Viete, a ak niekto klame, tak klamete vy. Vy hovoríte, že „som zabudol zrušiť živnosť“. Povedzte tu každému, že prečo nechcete predložiť materiály na výbor. Povedzte, prečo nekonáte. Povedzte, prečo ste to nechceli zrušiť. Či ste nechceli náhodou zdaniť ten obnos, ktorý tam máte? Takže ak niekto klame, tak ste to vy. (Potlesk.)
Dostál, Ondrej, poslanec NR SR (2020-04-23):
Pán poslanec Kmec, no mal som taký kolísavý dojem, lebo miestami som s vami úplne, úplne súhlasil, keď ste hovorili o tom, že je dôležitý zahranično-politický konsenzus a je dôležité v ňom pokračovať. No dosť dlhú dobu bol na Slovensku v tých zásadných veciach v tom, že patríme do Európskej únie, patríme do Severoatlantickej aliancie, konsenzus úplne naprieč celým politickým spektrom. Až za minulej vlády, alebo teda v minulom volebnom období nám to tu začali trochu v parlamente narúšať fašisti a, ale aj vo vláde trošku Slovenská národná strana a teda jej, jej predseda Andrej Danko, váš koaličný partner. Nie som si celkom istý, že či ten konsenzus tam bol, alebo boli tam také jemné úlety. No ale dobre. Miestami ste teda zachádzali do nejakého rozoberania vnútrokoaličných vzťahov, na čo, samozrejme, máte pravdu, ale teda asi to, máte právo, ale nesúvisí to až tak bezprostredne s programovým vyhlásením vlády. No ale zaujalo ma, že ste povedali, že ste nepočuli nikdy od Igora Matoviča žiadnu ucelenú zahranično-politickú predstavu. Spomenuli ste, spomenuli ste tu vyjadrenie smerom k USA, ktoré som aj ja zaregistroval, aj som ho kritizoval, no ale možno vám uniklo, ale teraz práve rokujeme o programovom vyhlásení vlády Igora Matoviča. To, čo je napísané v programovom vyhlásení vlády, je to, s čím Igor Matovič ako premiér predstupuje pred parlament a deklaruje, že takýmto spôsobom sa jeho vláda, teda vláda Igora Matoviča bude v zahraničnej politike správať. A jasne deklaruje, že patríme do NATO, aj do Európskej únie.
Grendel, Gábor, podpredseda NR SR (2023-05-17):
Pán poslanec Richard Vašečka.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 139 poslancov, za 88, proti 36, zdržalo sa 14, nehlasoval 1. Uvedený návrh sme schválili.
Hort, Milan, podpredseda NR SR (2011-04-05):
Pán poslanec Viskupič, nech sa páči s faktickou poznámkou.
P. Hrušovský, podpredseda NR SR: (2002-01-31):
(Hlasovanie.) Prítomných je 107 poslancov, za návrh 40, proti 54, zdržalo sa 12, nehlasoval 1. Konštatujem, že sme návrh neschválili. Prerušujem rokovanie 54. schôdze. Budeme pokračovať o 14. 00 hodine pravidelným bodom programu hodina otázok a odpovedí.
Danko, Andrej, predseda NR SR (2018-05-16):
Ďakujem. Na vystúpenie pani poslankyne dve faktické. Uzatváram možnosť prihlásenia. Poslanec Kollár.
M. Číž, podpredseda NR SR: (2007-05-15):
vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov (tlač 278). Poprosím spravodajkyňu, ktorú určil navrhnutý gestorský výbor, výbor pre sociálne veci a bývanie, pani poslankyňu Janu Vaľovú, aby toto hlasovanie uviedla, najskôr klasicky podľa návrhov podľa § 73 ods. 3.
J. Izák, minister životného prostredia SR: (2007-09-20):
Vážený pán poslanec Simon, na hodine otázok 13. septembra 2007 vysvetľoval minister pôdohospodárstva situáciu spojenú s Národným strategickým plánom rozvoja vidieka Slovenskej republiky na roky 2007 – 2013. V tejto súvislosti sa vyjadril aj k Programu rozvoja vidieka Slovenskej republiky na roky 2007 – 2013, ktorý Európska komisia odsúhlasuje a schvaľuje príslušným rozhodnutím. Spomenul tiež, že prebiehajú rokovania s príslušnými generálnymi direktorátmi a diskutované sú hlavne otázky spojené s environmentálnou účasťou tohto programu na DG ENVIRO. DG ENVIRO vo svojich pripomienkach a odporúčaniach zaujíma postoj hlavne k riešeniu a financovaniu oblasti NATURA 2000. Z výsledkov rokovaní vyplýva, že Slovenská republika má dve možnosti, ako financovať územia NATURA 2000 prostredníctvom programu rozvoja vidieka. Prvou možnosťou je, že v rámci opatrení agroenvironmentálne platby a lesoenvironmentálne platby vytvorí špecifické podopatrenia s podmienkami podpory území NATURA 2000, pričom samostatné opatrenia NATURA na poľnohospodárskej pôde a NATURA na lesnej pôde z programu úplne vypustí. Druhou možnosťou je, že oblasti NATURA budú financované priamo zo samostatných opatrení NATURA na poľnohospodárskej pôde a NATURA na lesnej pôde, pričom agroenvironmentálne a lesoenvironmentálne opatrenia budú financovať iba stanovené spôsoby hospodárenia podľa podmienok legislatívy Európskeho spoločenstva. V Programe rozvoja vidieka Slovenskej republiky na roky 2007 – 2013, ktorý bol predložený DG AGRI, je navrhnutý prvý spôsob financovania v oblasti NATURA prostredníctvom environmanažmentu a lesoenvironmentu. Pripomienka DG ENVIRO sa dotýka čiastkových modifikácií tohto návrhu tak, aby bolo jednoznačné a v súlade s legislatívou Európskeho spoločenstva zabezpečené financovanie oblastí NATURA 2000. Ministerstvo pôdohospodárstva má rozpracované obe alternatívy možného financovania oblastí NATURA a po zaslaní oficiálnych pripomienok Európskej komisie je pripravené predložiť ten modifikovaný spôsob financovania oblastí NATURA, ktorý vyhovuje podmienkam Slovenskej republiky, ako aj DG ENVIRO a DG AGRI. Ďakujem za pozornosť. Skončil som.
Jurinová, Erika, podpredsedníčka NR SR (2012-07-26):
Nech sa páči, pán minister.
Poliačik, Martin, poslanec NR SR (2011-04-06):
Ja chcem uviesť do zápisu k včerajšiemu hlasovaniu č. 192. Neviem, čo sa stalo, chcel som hlasovať „proti“, bol som vykázaný, že som hlasoval „za“.
Drobný, Stanislav, poslanec NR SR (2018-10-22):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, ak povýšime nedeľu na deň pracovného voľna, znamená to hlavne, že v nedeľu budú zatvorené obchody. Čo to prinesie občanom? Pán Sulík opäť zažije osobnú traumu. Nebude si mať kde kúpiť teplé rožky. Bolo to dostatočne medializované, myslím, že každý vie, prečo spomínam práve pána Sulíka. Tak sa pozrime na situáciu, keď pán Sulík kupuje v nedeľu rožky. Na jednej strane pultu spokojný pán Sulík s rožkami, na druhej strane pokladníčka, predavačka, ktorá je vo väčšine prípadov nespokojná s tým, že nedeľa nie je deň pracovného voľna. Voľná nedeľa by dala do jej života systém, v ktorom by jeden deň v týždni mohla venovať svojej rodine. Pán Sulík si rožky bude musieť kúpiť v sobotu, ale to snáď zvládne. Aj si tie rožky uskladniť tak, aby sa dali na druhý deň v nedeľu konzumovať. Ak hovorím o tom, že predavačky by voľnú nedeľu privítali, mám to nielen z osobných stretnutí, ale deklaruje to aj odborový zväz. Máme tú skúsenosť so zákazom maloobchodného predaja vo sviatok a ohlas je kladný. Naposledy to bola nie predavačka maloobchodu, ale pracovníčka veľkoskladu, ktorá mi povedala, že konečne po toľkých rokoch môže rátať aspoň so sviatkami ako dňom pre rodinu. Veľkosklad, v ktorom pracuje, tiež prestal pracovať vo sviatky, nakoľko nebolo komu tovar vyskladňovať. Nedeľu ako deň pracovného voľna ako spoločnosť zvládneme, tak ako sme ju zvládli pred rokmi, rovnako ako ju zvládajú dnes v Rakúsku a v Nemecku. Nedeľa ako deň pracovného voľna je zároveň napĺňaním cyrilo-metodskej tradície, ku ktorej sa Slovenská republika vo svojej ústave hlási. K naplneniu tradície neodmysliteľne platí i zachovanie nedele ako sviatočného dňa. Svätiť siedmy deň Boh žiada od človeka už v Starom zákone. Viem, že v tomto parlamente je časť poslancov, ktorých kresťanský charakter štátu neteší a práve z toho dôvodu budú hlasovať proti zákonu. Keby sme predložili návrh na povinnosť zamestnávateľa strpieť modlitebné prestávky vyžadované koránom, vtedy by nadšene súhlasili. Záverom ešte jedna praktická vec. V súčasnosti je pre majiteľa predajne problematické zavrieť predajňu v nedeľu na základe vlastného rozhodnutia, keď konkurent nechal, ju nechá otvorenú. Ak sa zákonom ustanoví povinnosť mať zavreté v nedeľu pre každého, nakoniec bude drvivá väčšina občanov spokojná. Ani majitelia predajní o nič neprídu, občanov Slovenska pri kúpe vecí limitujú nízke príjmy a nie to, že sa dostanú do obchodu iba v nedeľu. Ďakujem za pozornosť.
Hrnčiar, Andrej, podpredseda NR SR (2017-02-08):
Končím možnosť nahlásiť sa s faktickými poznámkami. Na vystúpenie pána poslanca – sedem faktických poznámok. Nech sa páči, pani poslankyňa Jurinová.
Sulík, Richard, predseda NR SR (2011-06-30):
Ďakujem. Poprosím pána poslanca Matoviča, ktorý je spravodajca určený gestorským výborom pre hospodárstvo, aby nám podal informáciu o rokovaní vo výboroch. Nech sa páči.
J. Ďuračka, poslanec: (2008-01-31):
Jedno je však veľmi dôsledné a dôležité. Bolo to x-krát tu spomenuté. Nieže dodržiavanie vstupových kritérií iba pred zavedením eura, ale myslím si, na vláde, hlavne na ministrovi financií bude dodržiavanie týchto kritérií po zavedení eura. To bude omnoho dôležitejšie a podstatnejšie, pretože vtedy to bude mať podstatný vplyv na vývoj ekonomiky Slovenska a v neposlednej a nepodstatnej miere fakticky na životnú úroveň všetkých obyvateľov na Slovensku. Ďakujem.
Laššáková, Jana, podpredsedníčka NR SR (2012-12-05):
Ďakujem, pán minister. Zaujmite miesto určené pre navrhovateľov. A teraz dávam slovo spoločnej spravodajkyni z výboru pre vzdelávanie, vedu, mládež a šport pani poslankyni Ľubici Roškovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa spravodajkyňa, máte slovo.
Blanár, Juraj, podpredseda NR SR (2022-10-04):
Dobre. Takže prerušujem rokovanie o tomto bode a záverečné... (Reakcie v pléne.)
Antal, Peter, poslanec NR SR (2017-05-10):
Pán predseda, dajte hlasovať o treťom bode pozmeňujúceho návrhu pani poslankyne Zemanovej.
Pčolinský, Peter, poslanec NR SR (2018-10-23):
Ďakujem pekne. Martin, oceňujem, že snažil si sa byť vecný, ale myslím si, že mnohí tu prepadáte hystérii, váš argument je, že týmto zákonom Fico ide na Ústavný súd. No teda nejde. Ja si neviem predstaviť, že Fico tu dostane 90 hlasov, ak by išiel kandidovať, od nás ich určite nedostane a aj by som sa stavil, že ani od kotlebovcov, trošku ich lepšie poznám ako vy. Druhá vec je, tak ako povedal Milan, my naozaj od začiatku, veď tá debata bola, že 90 by bola ideálna. Všetci ste s tým súhlasili. Všetci ste o tom rozprávali. My sme to ešte, Boris to v diskusnej relácii v TA3, minulý týždeň to potvrdil, že ak taký návrh by bol, že tú 90 my si vieme predstaviť aj bez prezidenta. Tak čo ste teraz šokovaní, že držíme slovo? Že držíme to, čo sme hovorili celý čas? A to, že vy ste zmenili názor, že už 90 je zlá, lebo tam nie je prezident, no sorry, ale my nie sme poslanecký klub ani SaS-ky, ani OĽANO, my keď niečo tvrdíme, tak to tvrdíme celý čas. A vy nám vyčítate, že sme konzistentní v názoroch, že neskáčeme z hodiny na hodinu. A naozaj rozprávať tu o nejakých obchodoch a takýchto, takýchto nezmysloch, áno, môžeme sa ohradzovať, môžeme sa urážať, je mi to viete čo platné, tomu akože ja nezabránim, ale naozaj podľa mňa prepadáte hystérii úplne zbytočne a nakoniec len zopakujem, sme konzistentní v tom, čo tvrdíme celý čas, odkedy je táto debata, že ak by bola 90, my určite budeme za. A to, že sa z toho vynechá prezident? No ale je to ústavná väčšina. Tak, kurník, sme ústavodarcovia, alebo teda nie sme?
K. Tóthová, poslankyňa: (2009-02-11):
Kto pozná históriu tejto otázky, musí vedieť, že toto už sme v legislatíve mali. Tento kompromis sa spravil, bola som predsedníčka legislatívnej rady, a dali sme do zákona, čo potom zase vypadlo, že stavebným oddelením je povinnosť oddeliť časť fajčiarov od nefajčiarskej časti. Vážení, tie stavebné oddelenia alebo oddelenia boli absolútne nehermetické. Absolútne sa to nepresadilo do praxe. Podniky to obchádzali. Sankcie sa nevyvodzovali za oddelenie fajčiarskej a nefajčiarskej časti. Čiže sa tu navrhuje niečo, čo už slovenská prax mala a čo sa neosvedčilo. Ja si myslím, že ochrana nefajčiarov bude len vtedy, ak vo všetkých zariadeniach verejného stravovania sa zakáže fajčiť. A považujem za úplne, ale úplne nenáležité s touto otázkou hovoriť o finančných prínosoch pre štátny rozpočet. Mnohonásobne väčší je výdavok na negatívne dôsledky fajčenia, čo by sa dalo ikskrát zdokumentovať.
P. Hrušovský, predseda NR SR: (2004-02-03):
(Hlasovanie.) 134 prítomných, 58 za návrh, 3 proti, 72 sa zdržalo, 1 nehlasoval. Návrh sme neschválili. Ďalší návrh.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 141 prítomných, 78 za návrh, 61 proti, 1 sa zdržal, 1 nehlasoval. Konštatujem, že Národná rada vládny návrh zákona o hazardných hrách a o zmene a doplnení niektorých zákonov, zákona o správnych poplatkoch schválila . Poprosím pána poslanca Kuboviča, aby z poverenia zahraničného výboru predložil Národnej rade návrhy hlasovaní k vládnemu návrhu zákona o poskytovaní dotácií v pôsobnosti Ministerstva zahraničných vecí a zákona o oficiálnej rozvojovej pomoci, ktorý prerokovávame ako tlač 89. Pán poslanec Kubovič. (Hlasovanie o vládnom návrhu zákona o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 89.)
Glenda, Tibor, poslanec NR SR (2016-03-23):
Sľubujem. (Potlesk.)
Laššáková, Jana, podpredsedníčka NR SR (2013-01-30):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ, pán podpredseda? (Reakcia navrhovateľa.) Nie. Spravodajca? (Reakcia spravodajcu.) Nie, poznačil si váš návrh, o ktorom budeme hlasovať. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 353, návrh na jeho pridelenie na prerokovanie výborom je v rozhodnutí č. 338. Pán podpredseda vlády, prosím, ujmite sa slova a uveďte vládny návrh zákona. Nech sa páči.
Ďuriš Nicholsonová, Lucia, podpredsedníčka NR SR (2017-12-13):
Ďakujem pekne. Otváram všeobecnú rozpravu. Písomne sa do rozpravy prihlásila pani poslankyňa Zimenová. Nech sa páči, máte slovo, alebo teda, dámy, dohodnite sa, kto pôjde prvý. Pani predkladateľka, tak nech sa páči.
Grendel, Gábor, podpredseda NR SR (2020-04-07):
Chcem vás naozaj poprosiť, páni poslanci, aby ste reagovali vo faktických poznámkach na rečníka, a nie si navzájom reagovať na faktické. Jednak to neumožňuje rokovací poriadok a predlžuje to aj čas. Pán poslanec Blanár, nech sa páči, s faktickou.
Bugár, Béla, podpredseda NR SR (2016-04-19):
Pán kolega, ale musíte reagovať na predrečníka, nie na pána Matejičku.
Hrušovský, Pavol, podpredseda NR SR (2011-02-08):
Ďakujem, pán minister, za uvedenie aj dôvodov, ktoré viedli vás a vládu Slovenskej republiky k predloženiu vládneho návrhu zákona. Dávam teraz slovo pani poslankyni Tkáčovej, ktorú poveril výbor pre pôdohospodárstvo a životné prostredie, aby Národnú radu informovala o stanovisku výboru k predloženému vládnemu návrhu zákona.